उन्हें पता करना चाहिए; पृथ्वीराज चव्हाण ने NCP को भाजपा की बी टीम बताया था
Maharashtra Congress NCP Alliance; Nationalist Congress Party (NCP) President Sharad Pawar On Congress Leader Prithviraj Chavan नेशनलिस्ट कांग्रेस पार्टी (NCP) के अध्यक्ष शरद पवार ने मंगलवार को कांग्रेस नेता पृथ्वीराज चव्हाण के अपनी ही पार्टी में कद को लेकर सवाल उठाया। उन्होंने कहा कि चव्हाण को ये देखना चाहिए कि उनकी अपनी पार्टी में उनका क्या कद है?
नेशनलिस्ट कांग्रेस पार्टी (NCP) के अध्यक्ष शरद पवार ने मंगलवार को कांग्रेस नेता पृथ्वीराज चव्हाण के अपनी ही पार्टी में कद को लेकर सवाल उठाया। उन्होंने कहा कि चव्हाण को ये देखना चाहिए कि उनकी अपनी पार्टी में उनका क्या कद है? कांग्रेस पार्टी का कोई भी सहयोगी उन्हें उनका कद बता देगा।
दरअसल, NCP ने कर्नाटक विधानसभा चुनाव में अपने कैंडिडेट मैदान में उतारे हैं। इसी को लेकर चव्हाण ने शरद पवार पर निशाना साधा था। उन्होंने कहा था कि भारतीय जनता पार्टी की ‘बी टीम’ NCP है।
पवार बोले- हम कर्नाटक में शून्य से शुरुआत कर रहे
कर्नाटक चुनाव में उम्मीदवार खड़ा करने के तर्क पर उन्होंने कहा कि हमारी पार्टी अपना कद बढ़ाना चाहती है। इसी वजह से उसने कर्नाटक में प्रवेश किया है। हमने कर्नाटक में कांग्रेस या अन्य सहयोगियों के साथ कोई चर्चा नहीं की, क्योंकि हम नए सिरे से शुरुआत करना चाहते थे। हमारी पार्टी वहां शून्य से शुरुआत करना चाह रही है। इसी वजह से हमने कांग्रेस के साथ कोई न बातचीत की और न ही कोई वादा किया।
जाति और धर्म के नाम पर वोट मांगना अनैतिक: पवार 
कर्नाटक में बजरंग बली और बजरंग दल की सियासत पर पवार ने कहा कि जाति और धर्म के नाम पर वोट मांगना अनैतिक है। यह सांसद या विधायक की शपथ का उल्लंघन है। मैं हैरान हूं कि प्रधानमंत्री जनता के सामने इस तरह का स्टैंड रखते हैं। सरकार को बताना चाहिए कि पिछले पांच सालों में क्या काम किया है, क्योंकि कर्नाटक में उनकी सरकार है।
मामले से जुड़ी भास्कर की ये खास खबरें भी पढ़ें...
1. शरद पवार ने 4 दिन में इस्तीफा वापस लिया
2 मई को NCP का अध्यक्ष पद छोड़ने वाले शरद पवार ने 4 दिन में ही यानी अपना इस्तीफा वापस ले लिया। उन्होंने शुक्रवार को प्रेस कॉन्फ्रेंस कर इसकी जानकारी दी। पवार ने कहा- मैं पार्टी कार्यकर्ताओं और नेताओं की भावनाओं का अपमान नहीं कर सकता। पूरी खबर पढ़ें...
2. जब अनजाने में शरद पवार ने विरोधी को किडनैप किया
’भले ही मैं अध्यक्ष पद से हट रहा हूं, लेकिन सार्वजनिक-राजनीतिक जीवन से रिटायर नहीं हो रहा हूं। आखिरी सांस तक आपके साथ रहूंगा, लेकिन इस उम्र में आकर मैं ये पद नहीं रखना चाहता। यह नई पीढ़ी के लिए मार्गदर्शन करने का समय है।’ पूरी खबर पढ़ें...